text: Darrers comentaris - Marauders' blend - Galeria - Harry Potter en Català
  Fitxer 132/11933
  Marauders' blend
  Gràfic del James Potter (Aaron Taylor-Johnson), Sirius Black (Ben Barnes), Remus Llopin (Matt Hit) i Ben Babbaw (John Bradley). Fet amb photoshop, utilitzant recursos de Deviantart i imatges de google.
  Data de creació: 19 de Agost de 2018
  Dimensions: 900x 383 píxels
  URL: http://www.harrypottercat.cat/galeria/displayimage.php?pid=3747
  Mercè Granger [19 de Agost de 2018 a les 12:56 AM]
  Bé, sé que no és un fanart "típic", però em feia ganes penjar-ho (i així de pas revivim un poc la web). Feia temps que no feia cap gràfic amb el photoshop... i em va venir de gust provar de fer alguna cosa dels Marauders.
  Com ja he dit he utilitzat recursos de deviantart pel fons, amb imatges agafades de google. He introduït el mapa del rondador, els animals de cada un en forma de patronus, i amagats per allà estan l'escut de Gryffindor, el mirall de Gised i la silueta de Hogwarts, punt per qui ho trobi xd He intentat ressaltar sobretot el color vermell i el daurat com a bons Gryffindor.
  Sobre els actors que he utilitzat per a cada un... bé, tant l'Aaron Taylor-Johnson com el Ben Barnes són els més populars (o dels més) a tumblr i semblants com a head-cannons per al James i al Sirius de joves. Pel Sirius també m'agraden molt l'Ezra Miller i l'Avan Jogia però tenia més a mà al Barnes, a més els altres dos he trobat que pareixerien molt joves al costat dels altres membres. El Matt Hitt és la meva elecció predilecta sempre com a jove Llopin (i coma Teddy), em pareix tan genial. Pel Ben he tingut més problemes per triar... he vist com utilitzen el Jamie Bell o l'Evan Peters però és un gran que a més ni estan grassets, que és l'única cosa que recordo segura del cannon del Babbaw de jove. I això si l'inclueixen... que admetem-ho, fan ganes de retallar-lo, però bé, el seu nom surt al mapa, així que li pertocava estar aquí.
  Estic molt desentrenada... però tampoc ha quedat gaire malament, crec. A veure què us pareix!
  Marc piju [28 de Agost de 2018 a les 12:39 AM]
  Antares_Black [15 de Setembre de 2018 a les 02:12 PM]
  Un nou fanart, un nou fanart!! Oh, quines ganes que en tenia, de veure-hi coses noves!
  I és cert: «no és un fanart "típic"». I és genial. Hem de provar coses noves i tècntiques diferents
  I per estar «molt desentrenada», renoi que xulo que t'ha quedat. Jo no el sé fer anar el Photoshop (faig servir altres programes) i no estic gaire familiaritzat amb les possibilitats que ofereix. Però aquest gràfic està molt bé. Jo no sóc gaire dels Magatotis (i menys de posar-los cares de famosos...), però trobo que és un estil que fa molt per tu!
  «amagats per allà estan l'escut de Gryffindor, el mirall de Gised i la silueta de Hogwarts, punt per qui ho trobi xd» Doncs els HE TROBAT tots tres!! Per tal que els altres també ho puguin trobar, t'ho he posar per privat. M'encanta això de cercar coses en imatges! ^^
  «He intentat ressaltar sobretot el color vermell i el daurat com a bons Gryffindor.» Sí, i amb aquestes bengales, també crees un ambient magipirotècnic que segur que els Magatotis els encanta.
  Ui, sobre els actors... he hagut de fer recerca! xD No coneixia ni Avan Jogia, ni Matt Hitt (m'ha agradat saber que és model i m'he mirat algunes de les seves feines. També he vist és cantant, però encara no he sentit res seu), ni Evan Peters.
  També he vist molt Ben Barnes com a Sírius, però a mi no m'acaba d'agradar. Potser perquè el mateix Ben Barnes no m'acaba de fer… Diria que són els ulls. No m'imagino en Sírius amb aquest mirar. La veritat és que no he vist mai enlloc en James com a Aaron Taylor-Johnson. El recordo de l'Anna Karènina del 2012, però per les altres fotos que he vist d'ell hi apareix força diferent. Tampoc no em fa el pes xD No acostumo a adjudicar cares d'actors a personatges de novel·les (tampoc de Harry Potter), i suposo que per això em semblen tots inadequats hahahaaa M'agrada més fer-ho amb dibuixos. Però si hagués de triar algun actor per en James, trobo que el de la pel·lícula (el gran (Adrian Rawlins) més que el jove (Robbie Jarvis)) així caracteritzat ja m'agrada, tot i que li posaria els cabells molt més foscos.
  Retornant a en Sírius, l'Ezra Miller no em desagrada, però no sé si li encaixa el personatge. (i pensaria tota l'estona en accent americà i no em quadraria gens! Hahaha) Pel que fa a Avan Jogia, entenc per què trobes que fa per en Sírius. Sí, jo també l'hi veig: sobretot amb els cabells semillargs (https://media.proprofs.com/images/QM/user_images/1860061/5250732978.jpg). Amb aquesta mirada confiada, potser més per un Sírius Black jove. I li faria la pell més clara, per això. Tanmateix, tots dos tenen per mi un inconvenient gran: cap dels dos no té els ulls grisos i l'esguard demacrat. Per un Sírius Black post-Azkaban em quedaria amb Gary Oldman (caracteritzat: amb perruca i tatuatges, que sinó em pot recordar massa el vampir… xD). Té els ulls blaus, no grisos, però almenys són clars.
  Tot això tenint en compte NOMÉS el seu aspecte físic, eh, no desamerxo la seva feina.
  Ens queden en Llopin i en Babbaw. En Matt Hitt per en Teddy encara, però... ai, no ho sé! xD David Thewlis ja m'està bé, però amb la veu de Pep Anton Muñoz, eh xD
  Però de joves, no sabria qui posar-los...
  Com veuríeu en Ben Babbaw amb l'aspecte de Jeff B. Cohen? Però el miraríem amb un afecte que no es mereix... En fi, trobo que Timothy Spall li clava la cara de rata! Fent de personatges d'aquest estil (tipus Mr. Venus o Mr Fagin) és un as! I ja torno a avalar els actors de les pel·lícules...! nxt! I mira que la majoria no m'encaixen gens!
  Em rellegeixo el que t'he posat per aquí sobre els actors i, per Merlí!, t'estic desmuntant la parada... Només són les meves opinions (i no gaire fonamentades...), no van amb mala fe!! El teu fanart continua sent molt guai! No és el meu fort, com he dit, adjudicar cares d'actors als personatges...
  «admetem-ho, fan ganes de retallar-lo, però bé, el seu nom surt al mapa, així que li pertocava estar aquí.» Què hi farem...
  M'encanta que el fanart es vegi tan atapeït. Les lletres col·locant-se sobre el mapa, al davant uns i darrere una altres... No te l'acabes!
  M'he passat un xic comentant la part dels actors... però, bé, espero que t'agradi el debat.
  Arwen Black [24 de Setembre de 2018 a les 10:01 PM]
  PD QUE VA A L'INICI PERQUÈ ES VEGUI MILLOR: SI A L'ENVIAR EL COMENTARI US SURT QUE NO PODEU COMENTAR, ENVIEU-LO DES DE L'ENLLAÇ URL QUE HI HA SOTA LA IMATGE.
  Ostres, ets un as amb el Photoshop!
  M'encanta que hi han tantes coses que fins i tot es pot fer aquesta mena de joc de buscar-hi l'escut, el mirall i la silueta. Els he trobat! La silueta de Hogwarts em va costar bastant, eh... hahaha, ben fet, com més difícil millor. (O sóc una mica lenta, que també pot ser )
  Les lletres "I solemnly swear that I am" em semblen molt ben integrades, sembla que formin part del quadre "Up to no good", que estigui així caient sobre el mapa, mola molt. I els Patronus per allà, que guai que hi surtin, també. (Has utilitzat el mateix pel Llopin i el Sírius, oi? Hahaa, de fet no difereixen gaire)
  Anem per capes, com el Photoshop. Darrere el quadre hi han els actors, sobre els quals no en puc dir gran cosa. També he fet recerca, només una mica, per veure quin era quin: el James és el de la dreta, i el Sírius el del seu costat, ho he entès bé? Si és així, el James té una mirada tan segura que al principi he pensat que era el Sírius. És clar que sembla que té els cabells arrissats, però no es veu gaire. Jo no els sabria triar millor, així que ja em semblen bé.
  El Ben Babbaw és perfecte, moltes vegades el posen prim perquè diuen que era nerviós, però és cert que al llibre hi diu que és grassonet. Així que punt per ser fiel als llibres! I pel que fa al Llopin, no me l'hauria imaginat així però trobo que també hi queda bé ^^
  Més al fons, les imatges, anem primer pel que no em convenç: sobre la finestra (és una finestra, oi?) que hi ha pel mig cap a la dreta, el buit que deixa a sobre... És l'únic que destacaria que no m'acabi d'agradar, perquè fa que la vista se me'n vagi cap allà.
  També he de dir que no sé si entenc ben bé què és lo de la dreta del James (des del nostre punt de vista), són llibres? A veure si m'ho pots aclarar!
  La resta molt guai! I molt currat, amb els "focs del Dr. Philibuster: peten xops i no cal flama!", adient a la seva naturalesa de trapelles; ajuden en aquest toc de color Gryffindor.
  En això dels colors crec que no hi hauria caigut, si no ho haguessis mencionat; em sembla una gran idea, donar-li aquest color general. (Sembla que el Remus s'estigui mirant un dels focs artificials com "mantén les distàncies" hahaha)
  Trobo que les plantes aquí i allà ajuden a veure la imatge com un conjunt.
  En fi, m'encanta veure fanarts de diferent estil, així ampliem la visió més "tradicional" de fanart. Que bé que el pengessis!
  Agatha Black [05 de Octubre de 2018 a les 09:20 PM]
  Vaig veure el fanart fa temps, però co que era al mòbil no el vaig poder comentar.
  Està molt guai! A banda del Sirius, per això, els altres no són els actors als quals estic acostumada a veure... De fet al James li falten les ulleres, oi? Però es reconeixen cadascun sense problemes!
  He trobat l'escut de Gryffindor i el Mirall de Gised sense problemes, però la silueta de Hogwarts no l'ubico... El que sí que veig i no sé què representa són aquestes plantetes verdes que hi ha a tots dos costats... que és la planta aquesta que ha de menjar un per fer-se animàgic i que s'ha de dur a la boca durant un mes...?
  M'agrada molt que surtin els quatre patronus, estan molt bonics! I trobo els petards del dr Filibuster queden genial!
  No puc donar gaire consells perquè de Photoshop no en sé gaire, així que crec que això és tot el que puc comentar! Però felicitats pel fanart, que està ben xulo!